90/469/ETY: Komission päätös, tehty 5 päivänä syyskuuta 1990, poikkeusluvan myöntämisestä Italialle ja tuoreen lihan leikkaamisessa noudatettavista vastaavista terveysvaatimuksista



Virallinen lehti nro L 255 , 19/09/1990 s. 0016 - 0017

Suomenk. erityispainos Alue 3 Nide 33 s. 0218

Ruotsink. erityispainos Alue 3 Nide 33 s. 0218



KOMISSION PÄÄTÖS, tehty 5 päivänä syyskuuta 1990, poikkeusluvan myöntämisestä Italialle ja tuoreen lihan leikkaamisessa noudatettavista vastaavista terveysvaatimuksista (90/469/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon terveyttä koskevista ongelmista yhteisön sisäisessä tuoreen lihan kaupassa 26 päivänä kesäkuuta 1964 annetun neuvoston direktiivin 64/433/ETY(1), sellaisena kuin se on viimeksi muutettuna direktiivillä 89/662/ETY(2), ja erityisesti sen 13 artiklan, sekä katsoo, että direktiivin 64/433/ETY 13 artiklan mukaisesti ja 16 artiklassa säädettyä menettelyä noudattaen voidaan pyynnöstä myöntää poikkeuslupia liitteessä I olevan 45 kohdan c alakohdasta jäsenvaltiolle, joka antaa vastaavat takuut; näissä poikkeusluvissa vahvistettavien terveysvaatimusten on vastattava vähintään kyseisen liitteen vaatimuksia, Italian viranomaiset ovat 20 päivänä huhtikuuta 1990 päivätyssä teleksissään esittäneet komissiolle pyynnön saada poiketa direktiivin 64/433/ETY liitteessä I olevan 45 kohdan c alakohdasta tuoreen naudan-, lampaan- ja sianlihan leikkaamisen osalta; tässä pyynnössä on ehdotuksia terveysvaatimuksiksi; tuoreen lihan leikkaamiseen liittyvää poikkeuslupaa koskevassa pyynnössä esitettävien vaihtoehtoisten terveysvaatimusten on vastattava vähintään direktiivin 64/433/ETY liitteessä I olevan 45 kohdan c alakohdan vaatimuksia, Italian ehdottamat terveysvaatimukset vastaavat direktiivin 64/433/ETY liitteessä I olevan 45 kohdan c alakohdan vaatimuksia, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Poiketen siitä, mitä direktiivin 64/433/ETY liitteessä I olevan 45 kohdan c alakohdassa määrätään, Italia voi sallia tuoreen naudan-, lampaan-ja sianlihan leikkaamisen tämän päätöksen liitteessä määrättyjen vaatimusten mukaisesti. 2 artikla Tämä päätös on osoitettu kaikille jäsenvaltioille. Tehty Brysselissä 5 päivänä syyskuuta 1990. Komission puolesta Ray MAC SHARRY Komission jäsen (1) EYVL N:o 121, 29.7.1964, s. 2012/64 (2) EYVL N:o L 395, 30.12.1989, s. 13 LIITE NAUDAN-, LAMPAAN-JA SIANRUHOJEN LEIKKAAMISTA KOSKEVAT ERITYISVAATIMUKSET 1 Sen jälkeen kun teurastustiloista tulevat ruhot on jäähdytetty jäähdyttämöissä, joiden jäähdytyslaitteista tulevan ilman lämpötila on sellainen, että naudan ruhot voidaan jäähdyttää + 7 °C:n sisälämpötilaan 48 tunnin kuluessa sekä lampaan- ja sianruhot 20 tunnin kuluessa, ruhot kuljetetaan leikkaamoon, jonka lämpötila on enintään + 12 °C ja joka sijaitsee samassa rakennusryhmässä kuin jäähdyttämöt. 2 Liha siirretään yhdellä kerralla. 3 Ruhot tuodaan leikkaamoon ja luut poistetaan ennen kuin ruhot ovat saavuttaneet + 7 °C:n sisälämpötilan, jos ne leikataan 48 tunnin kuluessa naudanruhojen ollessa kyseessä ja 20 tunnin kuluessa lampaan- ja sianruhojen ollessa kyseessä. 4 Lihan leikkaamoon tuomisen ja sen jatkojäähdytyksen välinen aika saa olla enintään 60 minuuttia. 5 Liha kuljetetaan asianmukaisiin jäähdyttämöihin välittömästi leikkaamisen ja pakkaamisen jälkeen.